बसील थम्पी
बसील थम्पी (जन्म ११ सितम्बर १९९३) एक भारतीय क्रिकेट खिलाड़ी है। थंपी ने ६ फरवरी २०१५ को २०१४-१५ के रणजी ट्रॉफी में केरल के लिए अपने प्रथम श्रेणी क्रिकेट की शुरुआत की। फरवरी २०१७ में, उन्हें गुजरात लॉयन्स टीम ने २०१७ इंडियन प्रीमियर लीग (आईपीएल) के लिए ८५ लाख में खरीदा था। इस प्रकार आईपीएल २०१७ के सत्र के दौरान, थंपी को "इमर्जिंग प्लेयर अवार्ड" भी मिला था क्योंकि इन्होंने १२ मैचों में ११ विकेट लिए थे। इसके बाद साल २०१७ के फरवरी-मार्च में ऑस्ट्रेलिया के खिलाफ चार मैचों की टेस्ट सीरीज के दौरान थम्पी को भारतीय टीम के लिए नेट गेंदबाज के तौर पर रखा गया था। नवंबर २०१७ में, श्रीलंका के खिलाफ टी२० श्रृंखला के लिए इनका नाम भारतीय क्रिकेट टीम में शामिल था लेकिन इन्हें खेलने का मौका नहीं मिला। जनवरी २०१८ में, उन्हें आईपीएल की नीलामी में २०१८ इंडियन प्रीमियर लीग के लिए सनराइजर्स हैदराबाद ने ९५ लाख में खरीदा।